"Roma" jamoasi yozgi transferlar vaqtida Seydu Dumbiya bilan xayrlashishni rejalashtirmoqda. CalcioMercato.com nashrida xabar berilishicha, rimliklarga Rossiya chempionati ishtirokchilaridan biri ushbu hujumchi bo‘yicha murojaat qilgan. Unga qiziqayotgan jamoa nomi aniq berilmagan, lekin bu "TsSKA" emasligi qayd etilgan. Shuningdek, Kot-d’Ivuar terma jamoasi a’zosi bo‘lgan bu futbolchiga Xitoy, Angliya va Gretsiya chempionatlari vakillari ham qiziqish bildirishgan. Uning ijaraga berilishi borasida ham takliflar ko‘rib chiqilmoqda. Ma’lumot uchun, Dumbiya 2015 yilning yanvarida "TsSKA" jamoasidan "Roma" safiga kelib qo‘shilgan va 13ta o‘yinda maydonga tushib, 2 gol urishga erishgan.